Давлат тиббий суғуртаси жамғармаси методология бўлими томонидан 
2026 йил 16-20 февраль кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Норматив-ҳуқуқий ҳужжатларни идоралараро келишиш портали “project.gov.uz” орқали келиб тушган ҳужжат лойиҳалар тўлиқ  ўрганиб чиқилди 
ва  ДТСЖ тамойиллари акс эттирилган таклифлар киритилди.
3. 2026 йил 19 февраль куни “Angels-initiative” вакиллари билан йиғилишда иштирок этилди. 
4. Жамғарманинг Матбуот ва PR-хизмати бўлими томонидан ижтимоий тармоқларда чоп этиш учун тайёрланган ҳужжатлар ва маълумотлар кўриб чиқилмоқда ҳамда Жамғарма сайтини такомиллаштиришда амалий ёрдам кўрсатилмоқда.
5. 2026 йил 20 февраль куни “Соғлиқни сақлаш лойиҳалари маркази” лойиҳа офиси томонидан Соғлиқни сақлаш вазирлиги ҳамда халқаро ташкилотлар билан биргаликда ишлаб чиқилган “Ўзбекистон Республикаси соғлиқни сақлаш мутахассисларининг миллий таснифи” лойиҳаси муҳокамасига бағишланган онлайн йиғилишда иштирок этилди. 
6. Давлат тиббий суғуртаси жамғармаси ва тиббиёт ташкилотлари ўртасидаги муносабатларда молиявий назоратни амалга ошириш тартиби тўғрисидаги низом лойиҳаси ишлаб чиқилмоқда.
7. Давлат тиббий суғуртаси жамғармаси ва Бухоро давлат тиббиёт институти ўртасида тузилаётган Меморандумга ўзгартиришлар киритилди.
8. Бирламчи тиббий-санитария ёрдами муассасалари учун ҳисобот шакли қайта кўриб чиқилиб, тегишли ўзгартиришлар киритилди ва Соғлиқни сақлаш вазирлигига тақдим этилди.
9. “Давлат тиббий суғуртаси тизимини такомиллаштириш ҳамда шаффоф молиялаштириш механизмларини жорий этиш тўғрисида” ги Вазирлар Маҳкамаси қарори лойиҳаси қайта кўриб чиқилди, ўзгартириш ва қўшимчалар киритилди.
10. “Ўзбекистонда соғлиқни сақлаш стратегиясини амалга оширишни қўллаб-қувватлаш” лойиҳаси режасига мувофиқ, Германия Халқаро ҳамкорлик жамияти (GIZ) билан ҳамкорликда Сурхондарё вилоятида 2025 йил 1 апрелдан Давлат тиббий суғуртаси тизими жорий этилиши муносабати билан, Давлат тиббий суғурта жамғармасининг 2023 йил 6 февралдаги 9-хс-сон буйруғига асосан бир гуруҳ мутахассислар томонидан Сурхондарё вилоятида ўтказилган семинар-тренинг ҳисоботи тайёрланди.
11. 2022-2025 йилларда бюджет ўринларда даволанган жами беморлар тўғрисидаги маълумотлар йиғилди ва раҳбариятга тақдим этилди.
12. Ўзбекистон Республикаси Иқтисодиёт ва молия вазирлиги ҳузуридаги Ғазначилик хизмати қўмитаси ҳамда Давлат тиббий суғуртаси жамғармаси ўртасида Давлат буджети ҳисобидан тиббиёт муассасаларига молиялаштирилган маблағларни самарали сарфланишини ташкил этиш тўғрисидаги келишув лойиҳаси тайёрланиб, тегишли тартибда edo.ijro.uz дастурига юкланди.
13. Даволанган ҳолатларни тиббий-иқтисодий экспертиза қилиш 
ва мустақил экспертлар хизматларига ҳақ тўлаш тартиби тўғрисида низом лойиҳаси тайёрланмоқда.
14. Ўзбекистон Республикаси Президентининг “Муборак Рамазон ойида эҳтиёжманд аҳолини давлат томонидан қўллаб-қувватлаш чоралари тўғрисида”ги 17.02.2026 йил ПҚ-67-сонли қарори ижроси юзасидан Вақф жамоат хайрия фонди, Соғлиқни сақлаш вазирлиги ва рақамлаштириш департаменти билан ҳамкорликда тузилган штаб йиғилишида қатнашилди. Ижро юзасидан келиб чиққан масалалар кўриб чиқилди. 
15. Жаҳон соғлиқни сақлаш ташкилотининг “UHC Watch” томонидан берилган саволларга жавоб тайёрланди ва раҳбариятга тақдим этилди. 
16. "Давлат тиббий суғуртаси тизимини такомиллаштириш 
ва молиялаштиришнинг шаффоф механизмларини жорий этиш тўғрисида"ги қарор лойиҳасига ўз муносабатини билдириш учун Жаҳон соғлиқни сақлаш ташкилоти ва GIZ га тегишли ҳужжатлар билан кузатув хатлари тайёрланди 
ва юборилди.
17. Жамғарманинг бир нечта бўлимларига хужжатларини ва жавоб хатларини тайёрлашда услубий ёрдам кўрсатилди.

